Document ID: 31976D0332

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Μαρτίου 1976 περί τροποποιήσεως της αποφάσεως της 18ης Μαρτίου 1958 "περί του καταστατικού της Νομισματικής Επιτροπής"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 105 παράγραφος 2 και το άρθρο 153,
τη γνώμη της Επιτροπής,
Εκτιμώντας:
ότι με την απόφασή του της 18ης Μαρτίου 1958(1), όπως ετροποποιήθη από την απόφαση της 2ας Απριλίου 1962(2) και από το παράρτημα Ι της πράξεως προσχωρήσεως(3), το Συμβούλιο ενέκρινε το καταστατικό της Νομισματικής Επιτροπής- ότι για τη διευκόλυνση της καλής λειτουργίας του προεδρείου και την αποτελεσματικότερη εξισορρόπηση του καταμερισμού των καθηκόντων του, καθώς και για την επίτευξη μεγαλυτέρας αντιπροσωπευτικότητος, πρέπει να διευρυνθεί η σύνθεσή του και κατά συνέπειαν να τροποποιηθεί το άρθρο 7 της προαναφερθείσης αποφάσεως,
ΑΠΟΦΑΣΙΖΕΙ:
Άρθρο μόνο
Στο άρθρο 7 της αποφάσεως του Συμβουλίου της 18ης Μαρτίου 1958 περί του καταστατικού της Νομισματικής Επιτροπής, οι λέξεις "δύο αντιπροέδρους" αντικαθίστανται από τις λέξεις "τρεις αντιπροέδρους".
Έγινε στις Βρυξέλλες, στις 25 Μαρτίου 1976.

Labels: 2
15